NWR บวก 4.48% คาดรายได้ปี 60 ดีสุดในรอบหลายปี – ลุ้นคว้างานรถไฟทางคู่
NWR บวก 4.48% คาดรายได้ปี 60 ดีสุดในรอบหลายปี – ลุ้นคว้างานรถไฟทางคู่ ล่าสุด ณ เวลา 10.15 น. ราคาอยู่ที่ 1.40 บาท บวก 0.06 บาท หรือ 4.48% สูงสุดที่ 1.44 บาท ต่ำสุดที่ 1.36 บาท มูลค่าซื้อขายที่ 45.20 ล้านบาท
23 ม.ค. 2560

ผู้สื่อข่าวรายงานว่า ราคาหุ้นบริษัทเนาวรัตน์พัฒนาการ จำกัด (มหาชน) หรือ NWR ณ เวลา 10.15 น. ราคาอยู่ที่ 1.40 บาท บวก 0.06 บาท หรือ 4.48% สูงสุดที่ 1.44 บาท ต่ำสุดที่ 1.36 บาท มูลค่าซื้อขายที่ 45.20 ล้านบาท 

ด้าน บล.เออีซี ระบุในบทวิเคราะห์ว่า NWR ได้ปรับปรุงธุรกิจในช่วง 1-2 ปี โดยปรับเพิ่มในส่วนของธุรกิจอสังหาเข้ามามากขึ้น  ขณะที่งานในมือตอนนี้ 1.6 หมื่นล้านบาท พร้อมรับรู้ครึ่งหนึ่ง นั่นหมายความว่ารายได้ปี 60 จะดีที่สุดในรอบหลายปี ที่สำคัญต้นเดือนกุมภาพันธ์จะมีการยื่นซองประมูลรถไฟทางคู่แสนล้านบาท ซึ่ง NWR ยื่นไปด้วย หากงานนี้คว้ามาได้ก็จะมี Backlog พุ่งขึ้น 
ด้านกราฟกำลัง Bottom out แล้ว ราคาหุ้นเป็น U-Curve ตัดผ่านแนวกดทับ และมีสัญญาณซื้อกลับตัวขึ้นมาให้แนวต้าน 1.50 บาท และราคาหุ้นต่ำกว่า Book ราว 5% มูลค่าพื้นฐานจึงสูงกว่าราคากระดาน